Diari Oficial de la Generalitat Valenciana


Sumari del DOGV 2118, del 06-10-1993 (1993/829360)

RESOLUCIÓ de 27 de juliol de 1993, de la Direcció General de Patrimoni Artístic de la Conselleria de Cultura, de la Generalitat Valenciana, per la qual s'acorda tenir per incoat l'expedient de limitació de l'entorn de protecció de l'església de Sant Nicolau de Bari i Sant Pere, de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2118

Data del DOGV
:   06-10-1993

Secció del DOGV
:   ALTRES DISPOSICIONS

Número del document
:   1993/829360


Data del document
:   27-07-1993

Organisme emissor
:   Conselleria de Cultura

Tipus de document
:   Resolució

Resolució de 27 de juliol de 1993, de la Direcció General de Patrimoni Artístic de la Conselleria de Cultura, de la Generalitat Valenciana, per la qual s'acorda tenir per incoat l'expedient de delimitació de l'entorn de protecció de l'església de Sant Nicolau de Bari i Sant Pere, de València.  
Atès que pel Reial Decret 1757/1981, de 5 de juny (BOE 10.08.1981), es va declarar monument històrico-artístic de caràcter nacional l'església de Sant Nicolau de Bari i Sant Pere, de València.  
Vist l'informe del Servei de Patrimoni Arquitectònic favorable a la incoació de l'expedient de delimitació de l'entorn de protecció d'aquest monument.  
Atès allò que disposen els articles 9 de la Llei 16/1985, de 25 de juny del Patrimoni Històric Espanyol i 11 del Reial Decret 111/1986, de 10 de gener, per al desenvolupament parcial de l'esmentada llei, resolc:  
Primer  
Incoar expedient de delimitació de l?entorn de protecció de l?església de Sant Nicolau de Bari i Sant Pere, de València.  
El seu entorn de protecció queda delimitat en els annexos que s'adjunten a aquesta resolució.  
Segon  
Seguir amb la tramitació de l?expedient, segons les disposicions vigents.  
Tercer  
Traslladar aquesta resolució a l'alcaldessa de l'Ajuntament de València i fer-li saber que, 4'acord amb allò que s'estableix en l'article 19, en relació amb l'11 de la Llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
Quart  
Que, d'acord amb allò que disposa l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, es notifique aquesta resolució a les persones interessades, als efectes oportuns.  
Cinquè  
Que aquesta resolució, junt amb els seus annexos, es publique al Diari Oficial de la Generalitat Valenciana i al Butlletí Oficial de l?Estat.  
La qual cosa es fa pública als efectes oportuns.  
València, 27 de juliol de 1993.- El Director General de Patrimoni Artístic.- José Morera Buelti  
ANNEX I  
Motivació de la delimitació proposada  
El criteri general que s'ha seguit per a la delimitació de l?entorn de protecció de l?església de Sant Nicolau de Bari i Sant Pere consisteix a incloure dins de la seua àrea els elements urbans següents:  
- Parcel·les que limiten directament amb la que ocupa el BIC, sempre que qualsevol intervenció que s'hi realitze puga afectar-lo tant visualment com física.  
- Parcel·les que donen al mateix espai visual que el BIC i que constitueixen el seu entorn visual i ambiental immediat i en el qual, qualsevol intervenció que es realitze puga suposar una alteració de les condicions de percepció d'aquell espai o del caràcter de l?espai urbà.  
- Els espais públics en contacte directe amb el BIC i les parcel·les enumerades adés, les quals constitueixen part del seu ambient urbà immediat.  
- Edificacions o qualsevol element del paisatge urbà que, encara que no tinga una situació de veïnatge amb el BIC n'afecten de forma fonamental la percepció.  
ANNEX II  
Area de protecció  
A) Descripció literal de la delimitació  
Origen: el vèrtex nord de l'encontre del carrer de Cadirers amb la plaça del Forn de Sant Nicolau.  
Sentit: sentit horari.  
Línia delimitadora: des de l'origen, la línia recorre l'alineació est de la plaça del Forn de Sant Nicolau, continua per l'alineació nord fins a la primera mitgera, entre per aquella i recorre la part posterior dels edificis la façana dels quals dóna al carrer Abadia de Sant Nicolau, ix al carrer dels Cavallers per la mitgera del darrer d'aquells i continua per l'alineació sud del carrer esmentat fins a l'encontre amb l'alineació est del carrer Alvarez, entra per allà i recorre la part posterior dels edificis, tret del primer, que donen a aquell carrer i a la plaça del Correu, ix per la mitgera del darrer d'ells al carrer dels Valencians i entra per l'illa de coses amb la qual confronta per la seua tercera mitgera fins la fi, ix al carrer dels Cadirers i per la seua alineació nord continua fins a l'origen.  
B) Descripció gràfica  
S'adjunta un plànol per a la publicació.  
Veure imatge